
TEHNISKĀ SPECIFIKĀCIJA
“Vispārīgā vienošanās par būvniecības ieceres dokumentācijas izstrādi, autoruzraudzību un būvdarbiem (projektē-būvē)”
Iepirkuma identifikācijas Nr. VNĪ 2026/7/2-9/AK-52

1. Pasūtītājs: Valsts A/S „Valsts nekustamie īpašumi”, Talejas iela 1, LV-1026, tālr. 80002000, fakss 67024909.
2. Objekts: Darbu uzdevumos norādītie nekustamie īpašumi vai to daļas.
3. Iepirkuma priekšmets: Uzņēmējam jāveic Būvniecības ieceres dokumentācijas izstrāde (turpmāk – Rasējumi) un autoruzraudzība, kā arī būvdarbi darbi VAS „Valsts nekustamie īpašumi” pārvaldībā vai valdījumā esošajos nekustamajos īpašumos.
4. Darbu apraksts: Darbi var sastāvēt no tehniskās specifikācijas 5.punktā  minētajām pozīcijām. Katram Objektam darbu uzdevums (tehniskās specifikācijas 1. pielikums) ar tā sastāvā esošu projektēšanas uzdevumu  un darbu apjomu,  tiks noteikts individuāli.
5. Pakalpojuma maksimālais apjoms: 
5.1. Rasējumi:
5.1.1. Paskaidrojuma raksts; 
5.1.2. Krāsu pase; 
5.1.3. Apliecinājuma karte ēkas vai telpu grupas vienkāršotai atjaunošanai; 
5.1.4. Būvprojekts minimālā sastāvā; 
5.1.5. Būvprojekts; 
5.1.6. Izmaiņas  būvniecības iecerē vai būvprojektā; 
5.1.7. Rasējumu sagatavošanai Pasūtītājs var noteikt (norādot to Darbu uzdevumā) veikt inženierizpēti (Ministru kabineta 2014.gada 19.augusta noteikumu Nr.500 “Vispārīgie būvnoteikumi” 21.p.) un/vai tehnisko apsekošanu (Ministru kabineta 2015.gada 30.jūnija noteikumi Nr.337 “Noteikumi par Latvijas būvnormatīvu LBN 405-15 “Būvju tehniskā apsekošana””, Ministru kabineta 2015.gada 30.jūnija noteikumi Nr.334 “Noteikumi par Latvijas būvnormatīvu LBN 005 –15 “Inženierizpētes noteikumi būvniecībā”, kā arī citiem normatīvajiem aktiem), kā arī arhitektoniski māksliniecisko inventarizāciju un izpēti.
5.2. Būvniecības ieceres dokumentācijas izstrāde 3D BIM vidē (ja tas darba uzdevumā ir paredzēts);
5.3. Autoruzraudzība
5.4.  BIM aktualizēšana 3D BIM vidē būvdarbu laikā (ja tas darba uzdevumā ir paredzēts);
5.5. Būvdarbi:

	Nr.
p. k.
	Kods
	Būvdarbu veids

	1. Vispārējie būvdarbi

	1.
	01-00000
	Mašīnu un mehānismu noma

	2.
	02-00000
	Demontāžas darbi

	3.
	03-00000
	Būvlaukuma sagatavošanas un zemes darbi

	4.
	04-00000
	Pāļu darbi

	5.
	05-00000
	Betona un saliekamā dzelzsbetona darbi (tai skaitā nesošo konstrukciju pastiprināšana, atjaunošana, pārbūve)

	6.
	06-00000
	Akmens, ķieģeļu, bloku mūrēšana (tai skaitā mūra konstrukciju atjaunošana un pastiprināšana)

	7.
	07-00000
	Metāla konstrukciju montāža (tai skaitā pastiprināšana un atjaunošana)

	8.
	08-00000
	Namdaru darbi (tai skaitā nesošo koka konstrukciju pastiprināšana un citi)

	9.
	09-00000
	Jumiķu darbi

	10.
	10-00000
	Iekšējie apdares darbi

	11.
	11-00000
	Restaurācijas darbi

	12.
	12-00000
	Stiklotās sistēmas un stiklinieku darbi

	13.
	13-00000
	Izolācijas darbi

	2. Iekšējie specializētie darbi

	14.
	14-00000
	Iekšējie ūdensvadi un to aprīkojums

	15.
	15-00000
	Iekšējie gāzes vadi un to aprīkojums

	16.
	16-00000
	Iekšējie kanalizācijas vadi un to aprīkojums

	17.
	17-00000
	Apkure, vēdināšana un gaisa kondicionēšana

	18.
	18-00000
	Iekšējie elektrotehniskie darbi

	19.
	19-00000
	Iekšējie vājstrāvas darbi

	20.
	20-00000
	Lifti, eskalatori un šahtas

	3. Ārējie apdares darbi un inženiertīkli

	21.
	21-00000
	Ārējie apdares darbi

	22.
	22-00000
	Ārējie elektrības tīkli

	23.
	23-00000
	Ārējie vājstrāvas tīkli

	24.
	24-00000
	Ārējie siltumtīkli

	25.
	25-00000
	Ārējie gāzes tīkli

	26.
	26-00000
	Naftas produktu tīkli

	27.
	27-00000
	Ārējais ūdensvads un kanalizācija

	4. Dažādi darbi

	30.
	30-00000
	Tehnoloģisko iekārtu montāža

	31.
	31-00000
	Labiekārtošanas darbi

	32.
	32-00000
	Žogi un vārtiņi

	5. Speciālie darbi un būves

	35.
	35-00000
	Ceļi un laukumi




6. Vispārīgās prasības Rasējumu izstrādei
6.1. Rasējumus izstrādāt, ievērojot Latvijas Republikas (turpmāk - LR) normatīvos aktus, būvnormatīvus, un LR nacionālo standartu prasības, ja tie reglamentē kādu specifisku tehnisku risinājumu.  
6.2. Katra konkrēta Rasējumu apjomu un detalizācijas pakāpi nosaka Pasūtītājs, iesniedzot uzņēmējam sagatavotu projektēšanas uzdevumu ar veicamo darbu aprakstu, telpu programmu un citām prasībām Rasējumu izstrādei. Projektēšanas uzdevums ir darba uzdevuma sastāvdaļa. 
6.3. Gadījumā, ja tiek konstatētas pretrunas starp darba uzdevumu un šo tehnisko specifikāciju, tad principiālais risinājums pirms tā iekļaušanas Rasējumos ir jāsaskaņo ar Pasūtītāju. 
6.4. Veicot projektēšanas darbus, uzņēmējam ir jāievēro visas tehniskās specifikācijas un darbu uzdevumā iekļautās prasības.  


7. Pirmsprojektēšanas sagatavošanas darbi 
7.1. Līdz projektēšanas darbu uzsākšanai, uzņēmējs sadarbībā ar Pasūtītāju sagatavo precizētu un detalizētu  projektēšanas uzdevumu, kurš kļūst par līguma neatņemamu sastāvdaļu. 
7.2. Rasējumu sagatavošana un inženierizpēte, tehniskā apsekošana vai arhitektoniski mākslinieciskā inventarizācija/izpēte (ja tāda ir paredzēta darbu aprakstā) jāveic atbilstoši darbu uzdevemā noteiktajam, kā arī Ministru kabineta 2014.gada 19.augusta noteikumiem Nr.500 “Vispārīgie būvnoteikumi”) III nodaļā minētajam vai attiecīgi Ministru kabineta 2015.gada 30.jūnija noteikumiem Nr.337 “Noteikumi par Latvijas būvnormatīvu LBN 405-21 “Būvju tehniskā apsekošana””) un citiem normatīvajiem aktiem. Nepieciešamie darbu apjomi tiks norādīti darbu uzdevumā. 

8. Rasējumu izstrāde 
8.1. Rasējumi noformējami atbilstoši Ministru kabineta 2018.gada 28.augusta noteikumiem Nr.545 “Par Latvijas būvnormatīvu LBN 202-18 ”Būvniecības ieceres dokumentācijas noformēšana””. 
8.2. Darbu uzdevumā Pasūtītājs norādīs iespējamos projektēšanas darbu starptermiņus (ja tādi tiks paredzēti), nepieciešamos pārskata periodus un progresa ziņojumu iesniegšanas kārtību. 
8.3. Darbu apjomiem un izmaksu aprēķiniem jāietver materiāli, iekārtas, tehniskais aprīkojums ar aprakstu, darbu uzdevumā norādītajam.  
8.4. Rasējumu ekspertīzei uzņēmējs izvieto pusēm pieejamā elektroniskā vidē. 
8.5. Rasējumu arhitektūras t.sk interjera un iekārtu izvietojuma risinājumiem nepieciešams izstrādāt 3D vizualizācijas. Vizualizācijām ir precīzi jāatspoguļo plānotie risinājumi. Vizualizācijas sastāv no – attēliem, 3D tūrēm, video, virtuālās realitātes. Objekta fasāžu un interjera risinājumu 3D vizualizāciju nepieciešamais apjoms tiks norādīts darbu uzdevumā. 
8.6. Izvērstā projektēšanas darbu laika grafikā, kuru sagatavo uzņēmējs, ir jāuzrāda galveno rasējumu un specifikāciju izstrādāšanas uzsākšanas/pabeigšanas laiks ar svarīgāko robežpunktu fiksēšanu, kā arī jebkādi Pasūtītāja prasībās minēto dokumentu iesniegšanas, saskaņojumu un piekrišanas saņemšanas termiņi. 
8.7. Uzņēmēja pienākums organizēt, vadīt un protokolēt (t.sk., obligāti piesaistot būvprojekta vadītāju un katras būvprojekta daļas vai sadaļas vadītāju) kopīgās sanāksmēs, kurās tiek risināti ar līguma izpildi saistītie jautājumi. Sanāksmes dienas kārtību, sanāksmes dalībniekus un pieņemtos lēmumus jāfiksē protokolā. Ieraksts sanāksmes protokolā nevar radīt Pasūtītājam papildu saistības, mainīt līguma noteikumus vai līgumā noteikto pušu sadarbības kārtību un neatbrīvo uzņēmēju no pienākuma sniegt informāciju vai paziņojumus, saņemt Pasūtītāja saskaņojumus un veikt citas darbības atbilstoši līgumā noteiktajai kārtībai. Pasūtītājam ir tiesības paļauties uz to, ka, neatkarīgi no ieraksta sanāksmes protokolā, uzņēmējs ievēros līgumā noteikto sadarbības kārtību attiecībā uz jebkādām izmaiņām un saskaņojumu saņemšanas kārtību. Ar ierakstiem sanāksmes protokolā līgumā atrunātie jautājumi netiek mainīti, grozīti vai papildināti, un uzņēmējam nav tiesību prasīt Pasūtītājam veikt jebkādus apstiprinājumus vai maksājumus šajā sakarā. 
8.8. Rasējumu izstrādes laikā uzņēmējam jāsniedz Pasūtītājam nepieciešamās konsultācijas, lai tas varētu operatīvi pieņemt lēmumus par nepieciešamajām izmaiņām Rasējumos paredzētajos risinājumos. 
8.9. Pasūtītājam ir tiesības piedāvāt pašam vai pieprasīt no uzņēmēja izstrādāt alternatīvus risinājumus, ja rodas šaubas par Rasējumos iekļauto risinājumu atbilstību Pasūtītāja prasībām, alternatīvais risinājums nedrīkst sadārdzināt būvdarbu izmaksas. 
8.10. Uzsākot Rasējumu izstrādi, uzņēmējam ar Pasūtītāju ir jāsaskaņo visi galvenie tehniskie un vizuālie risinājumi, paredzot idejas prezentāciju. Pasūtītājam ir tiesības pieprasīt prezentēto ideju pārstrādāšanu un to atkārtotu prezentēšanu. 
8.11. Uzņēmējam ir jānodrošina normatīvajos aktos noteiktais pienākums attiecībā uz sabiedrības informēšanu par izsniegto būvatļauju (Ministru kabineta 2014.gada 19.augusta noteikumu Nr.529 “Vispārīgie būvnoteikumi” 5.nodaļa).  
8.12. Ja dokumentācijas aprite netiek veikta vienotajā datu vidē,  tad rasējumu vai risinājumu izvērtēšanas laikā Pasūtītāja speciālisti noformēs piezīmes rakstiski tabulas veidā, uz kurām uzņēmējam jāsniedz detalizētas atbildes par piezīmēm un par veiktajiem labojumiem, ja Pasūtītājs pieprasa, tad nepieciešams arī vizuāli norādīt labojumus tabulā.
8.13. Ja Pasūtītājs pieprasa darbu uzdevumā, izpildītājam jānodrošina dokumentācijas aprite vienotajā datu vidē.  
9. Rasējumu revīziju noformēšana 
9.1. Par Rasējumu revīziju tiek uzskatīti visu veida precizējumi, papildinājumi un/vai izmaiņas u.c. (turpmāk - revīzija). Uzņēmējam jāveic visu izsniegto Rasējumu vai to sadaļu izmaiņu uzskaiti atbilstoši pielikumam ‘”Rasējumu saraksta veidne”. Rasējumu izstrādes un autoruzraudzības laikā visām veiktajām rasējuma revīzijām tiek piešķirts revīzijas numurs (piemēram: sākotnējais lapas numurs “001”, veicot lapas pirmo revīziju lapas numurs tiek papildināta ar revīzijas piešķirtu numuru “1” un veido lapas numuru “001-1, veicot lapas otro revīziju lapas numurs ir “001-2” utt.). Katra Rasējuma lapa, kurā tiek veikta revīzija satur šādu informatīvo informāciju: revīzijas numurs, revīzijas izstrādātājs, revīzijas apraksts, revīzijas datums, kā arī revīzijas atrašanās vieta rasējumā tiek izcelta, apvelkot to ar revīzijas līniju (att.) un viegli uztveramu krāsu, kā arī papildinot ar revīzijas numuru un ja nepieciešams ar aprakstu.  
9.2. Nosūtot Rasējumus izskatīšanai Pasūtītājam, visus sākotnējos Rasējumus apzīmē ar revīziju Nr. 1. 
9.3. Izstrādātajos Rasējumos pirms nodošanas Pasūtītājam iekļauj visas apstiprinātās revīzijas bez revīziju informatīvās informācijas un norāda revīzijas Nr. 0.  
9.4. Ja uzņēmējam autoruzraudzības kārtībā būs nepieciešams izstrādāt izmaiņu Rasējumu revīzijas, tad pie katras lapas numura, veicot revīziju alfabēta secībā, tiek piešķirts revīzijas burts (piemēram: sākotnējais lapas numurs “001”, veicot lapas pirmo revīziju lapas numurs tiek papildināta ar revīzijas piešķirtu burtu “-A”, kas kopā veido lapas numuru “001-A”, veicot lapas otro revīziju lapas numurs ir “001-B” utt.). Lapa, kurā tiek veikta revīzija, satur sekojošu informatīvu informāciju: revīzijas numurs; revīzijas izstrādātājs, revīzijas apraksts, revīzijas datums, kā arī revīzijas atrašanās vieta rasējumā tiek izcelta, apvelkot to ar revīzijas līniju (att.) un viegli uztveramu krāsu, kā arī papildinot ar revīzijas numuru un (ja nepieciešams) ar aprakstu. 
9.5. Pēc pasūtītāja pieprasījuma pasūtītāja norādītajā termiņā vai, ja darbu uzdevumā ir paredzēta progresa ziņojuma iesniegšana, reizi mēnesī kopā ar progresa ziņojumu uzņēmējs iesniedz Pasūtītājam parakstītu aktuālo rasējumu sarakstu. 
9.6. Veicot izmaiņas kādā no rasējumiem, izmaiņas jāveic arī visos saistītajos rasējumos, neatkarīgi no sadaļas.  
10. Autoruzraudzība:
10.1. Autoruzraudzības mērķis ir nepieļaut būvniecības dalībnieku patvaļīgas atkāpes no akceptētās ieceres un izstrādātajiem rasējumiem, kā arī normatīvo aktu un standartu pārkāpumus būvdarbu gaitā. 
10.2. Autoruzraudzība veicama saskaņā ar būvniecību reglamentējošiem normatīvajiem aktiem, kontrolējot darbu kvalitāti, atbilstību Rasējumu risinājumiem, būvizstrādājumu iestrādes tehnoloģijām, nosacījumu izpildi; 
10.3. Uzņēmējs autoruzraudzību veic kopumā par visu būvniecības ieceres dokumentāciju. 
10.4. Autoruzraudzības laikā autoruzraudzības kārtībā uzņēmējs bez papildus samaksas novērš konstatētās būvniecības ieceres dokumentācijas nepilnības un kļūdas un izstrādā nepieciešamos papildu rasējumus. Būvdarbu izmaksu sadārdzinājumus, ja tādi radušies Rasējumu nepilnību vai kļūdu gadījumā, finansē uzņēmējs; 
10.5. Ja Autoruzraudzības laikā tiek veiktas izmaiņas akceptētajos Rasējumos, uzņēmēja pienākums ir nodrošināt, ka šīs izmaiņas ir saskaņotas ar Pasūtītāju un tehnisko noteikumu izdevēju iestādēm, un ar būvvaldi; 
10.6. Autoruzraudzības izmaksās jāparedz visi nepieciešamie līdzekļi, lai visu būvniecības laiku būvobjektā varētu nodrošināt pastāvīgu autoruzrauga vai  autoruzraudzības grupas darbu; 
11. Autoruzrauga pienākumi  
11.1. Autoruzrauga dalība veikto darbu pieņemšanā ir obligāta visām būvprojekta sadaļām. 
11.2. Autoruzraugam ir pienākums izskatīt un saskaņot vai noraidīt uzņēmēja iesniegtās materiāla apstiprināšanas formas un būvdarbu izmaiņu aktus.  
11.3. Autoruzraudzības periodā piedalīties regulārās iknedēļas būvniecības plānošanas apspriedēs būvlaukumā; 
11.4. Savlaicīgi sagatavot nepieciešamos rasējumus un saskaņot tos ar Pasūtītāju. 
11.5. Saskaņot atsevišķo būvdarbu veicēju izstrādātos detalizācijas risinājumus; 
11.6. Autoram kļūdas projektā jālabo nekavējoties, par saviem līdzekļiem. Turklāt sedzot visus papildizdevumus un zaudējumus, kas saistīti ar šīm kļūdām (būvniekam un pasūtītājam) 
11.7. Izskatīt un saskaņot izstrādātos darbu veikšanas projektus. 
 
 
12. Būvdarbu veikšanas vispārīgie noteikumi:
12.1. Uzņēmējs ir atbildīgs, lai Rasējumu realizācija notiktu saskaņā ar LR spēkā esošajiem normatīviem un standartiem, Tehnisko specifikāciju. Uzņēmējam ir jāiepazīstas ar visu dokumentāciju kopumā. Uzņēmējam visi būtiskie materiāli, iekārtas un to paraugi, pirms to piegādes Būvobjektā ir jāsaskaņo ar Pasūtītāju. Visiem pielietotajiem materiāliem un iekārtām, kas nav ražotas LR ir jāatbilst LR adaptēto harmonizēto Eiropas standartizācijas komitejas (CEN) standartu prasībām un tiem ir jābūt ar CE atbilstības marķējumu.
12.2. Uzņēmējam laicīgi ir jāizstrādā visa nepieciešamo izpilddokumentācija. Iesniedzot būvuzraugam akceptēšanai ikmēneša veikto darbu aktu, pie tā jābūt pievienotam ar atbildīgo būvdarbu vadītāju apstiprinātām izpildshēmu komplektam, kurā ir norādīti tekošajā mēnesī un iepriekšējos mēnešos veiktais būvdarbu apjoms.
12.3. Uzņēmējam jāuztur aktuāli visi dokumentāciju saraksti, tādi kā detalizācijas saraksts, defektu saraksts, kvalitātes kontroles aktu saraksts u.c. dokumenti atbilstoši Tehniskās specifikācijas pielikumu paraugiem un formām. 
12.4. Uzņēmējs ir atbildīgs, lai Rasējumu realizācija notiktu saskaņā ar LR spēkā esošajiem normatīviem, Rasējumi, standartiem, materiālu ražotāju tehnoloģijām un šo Tehnisko specifikāciju. Uzņēmējam ir jāiepazīstas ar visu Rasējumu dokumentāciju kopumā.
12.5. Pirms būvdarbu uzsākšanas Uzņēmējam rūpīgi jāiepazīstas ar būvlaukumu, jāizstrādā Darba veikšanas projekts, jāiegūst visas nepieciešamās atļaujas un nepieciešamie skaņojumi darbu uzsākšanai, jāuzstāda norobežojošās un brīdinājuma zīmes un jāveic citi nepieciešamie preventīvie pasākumi būvlaukuma iekārtošanai, tai skaitā atbilstoši darba aizsardzības plānam (DAP). 
12.6. Uzņēmējam, kā profesionālam darbu izpildītājam, ir jāparedz visi darbi, iekārtas vai materiāli, kuru izpildes vai pielietojuma nepieciešamība izriet no Rasējumu rakstura un/vai apjoma, un kuru izpilde vai pielietojums var būt nepieciešams, lai kvalitatīvi izpildītu būvdarbus un nodotu būvobjektu ekspluatācijā. Uzņēmējs nodod Pasūtītājam lietošanai gatavu objektu, kur objekta funkcionēšana ir pārbaudīta un objekts nodots ekspluatācijā. Uzņēmējs ir materiāli atbildīgs par materiālu, iekārtu aizsardzību pret bojājumiem un nosmērēšanu būvdarbu izpildes laikā, gan Pasūtītāja priekšā, gan trešo personu.
12.7. Pirms vizuāli redzamo (apdares darbu un atklāto inženiersistēmu) būvdarbu nodošanas, Uzņēmējs sagatavo apdares vai inženiersistēmas paraugus, kur izpildīto būvdarbu kvalitāti un izpildījumu novērtē un apstiprina Pasūtītājs, autoruzraugs un būvuzraugs. Laicīgi nesaskaņots paraugs nevar kalpot kā attaisnojums Līguma termiņa kavējumam.
12.8. Uzņēmējam Rasējumos un būvdarbos ir jāpielieto viena ražotāja pilna materiālu sistēma, tai skaitā palīgmateriāli, ja Rasējumos nav norādīts savādāk.  
12.9. Uzņēmēja pienākums ir patstāvīgi sekot līdzi izbūvēto materiālu un veikto darbu kvalitātei. Pēc Pasūtītāja pieprasījuma Uzņēmējam ir jāsniedz jebkuras tāmes pozīcijas detalizācija gadījumā, ja tas nepieciešams darbu iekļaušanai izpildē.  
12.10. Uzņēmējs nedrīkst līguma izpildē izmantot Krievijas Federācijas un Baltkrievijas Republikas izcelsmes preces, materiālus, iekārtas un pakalpojumus. Ja tādas tiks konstatētas, Uzņēmējam jāveic to demontāža par saviem līdzekļiem un tas nevar kalpot par attaisnojumu papildu samaksas pieprasījumam un līguma izpildes termiņa pagarinājumam. 
12.11. Šajā Tehniskajā specifikācijā ir noteikts maksimālais darbu apjoms, un prasību apjoms var tikt samazināts, ja darbu veikšanas specifika to pieļauj. 
12.12. Pasūtītājs un būvuzraugs būvniecības ieceres dokumentācijas izskatīšanai un savstarpējai komunikācijai, kā arī defektēšanai izmantos vienoto datu vidi. Ja Pasūtītājs pieprasa darbu uzdevumā, izpildītājam jānodrošina dokumentācijas aprite vienotā datu vidē (piemēram Dalux).  


13. Būvdarbu kvalitātes kontroles sistēma
13.1. Uzņēmējam jāizstrādā būvdarbu kvalitātes kontroles sistēma Tehniskās specifikācijas pielikumā norādītajām rekomendācijām (rekomendācijās norādītās vēlamās prasības ir Uzņēmējam obligātas). Kvalitātes kontroles sistēmai jānodrošina būtiskas būvei izvirzītās prasības saskaņā ar Būvniecības likuma 9. pantu, LVS EN 1990 Eirokodekss “Konstrukciju projektēšanas pamati”, Latvijas būvnormatīviem. Ja Tehniskajā specifikācijā nav minētas atsauces uz piemērojamiem standartiem un to sasniedzamajiem kritērijiem, tad saskaņā ar Preču un pakalpojumu drošuma likumu to drošumu un kvalitāti jāvērtē ņemot vērā: 
13.1.1. Brīvprātīgos standartus; 
13.1.2. Speciālajos attiecīgās nozares normatīvajos aktos noteiktos obligāti piemērojamos nacionālos standartus; 
13.1.3. Eiropas Komisijas rekomendācijas, kas nosaka preču drošuma novērtēšanas vadlīnijas; 
13.1.4. Attiecīgajā nozarē pastāvošo labu ražošanas praksi; 
13.1.5. Sasniegto zinātnes un tehnikas līmeni; 
13.1.6. Drošumu, ar kādu persona varētu pamatoti rēķināties. 
13.1.7. Veicot kvalitātes kontroli jālieto LR spēkā esošie standarti un normatīvie dokumenti.

14. Būvlaukuma sagatavošana
14.1. Uzņēmēja darba teritorija
14.1.1. Uzņēmējam jānodrošina un jāuztur piemērotas telpas būvlaukumā. Tāpat viņam apstiprinātajā būvlaukumā jānodrošina un jāuztur pietiekams skaits noliktavu, rezervuāru un darbnīcu adekvātai materiālu, degvielas, iekārtu un cita aprīkojuma uzglabāšanai. Noliktavu lielumam un konstrukcijai jābūt tādai, lai nodrošinātu adekvātu materiālu, degvielas, rezerves daļu u.c. krājumu uzglabāšanu un aizsardzību tādos daudzumos, kas garantē darba procesu nepārtrauktību, un darbnīcām, ja tādas nepieciešamas, jābūt atbilstoši aprīkotām, lai varētu veikt iekārtu un aprīkojuma remontu gan iekštelpās, gan uz būvēm. 
14.1.2. Uzņēmējam savās izmaksās jāiekļauj visi izdevumi, kas varētu rasties biroja telpu vai būvlaukuma ierīkošanas un uzturēšanas vajadzībām. 
14.1.3. Uzņēmējs nodrošina būvuzraugam un Pasūtītajam atsevišķi aprīkotu, apsildāmu un atdalītu telpu vai telpas visam būvniecības laikam. Telpai ir jābūt nodrošinātai ar trijām ofisa darba vietām, plauktiem, dzeramo ūdeni, printeri un kopētāju. Izpildītājs nodrošina apsildāmu būvlaukumā sapulču telpu ar būvniecības sapulču organizēšanai nepieciešamajam mēbelēm.
14.1.4. Uzņēmējam pašam jāorganizē vienošanās starp savu personālu un piesaistītajiem Apakšuzņēmējiem, kas strādā būvlaukumā vai tā tuvumā, par laukumiem, ko tas/tie vēlas izmantot kā piekļuves vai uzglabāšanas teritoriju savam inventāram un materiāliem un kā darba laukumu. Visas izmaksas šim nolūkam jāsedz pašam Uzņēmējam.
14.2. Pasūtītāja un būvuzrauga darba telpas
14.2.1. Uzņēmējam, ja tas darba uzdevumā ir paredzēts, ir pienākums nodrošināt Pasūtītājam un būvuzraugam darba telpas ar vismaz vienu jaunu un nelietotu vismaz 15m2 pārvietojamu ofisa moduli  ar šādām prasībām (prasību apjoms tiks definēts darba uzdevumā):
14.2.1.1. Logu ar ruļļveida žalūziju; 
14.2.1.2. Apkuri; 
14.2.1.3. Kondicionieri;
14.2.1.4. Apgaismojumu;
14.2.1.5. Slēdzamām durvīm;
14.2.1.6. Aprīkojumu ugunsdrošības noteikumu ievērošanai;
14.2.1.7. Elektrības pieslēgumu;
14.2.1.8. Ar divām aprīkotas darba vietas no jaunām biroja mēbelēm, kuras sastāv no:
14.2.1.8.1. diviem biroja krēsliem;
14.2.1.8.2. diviem krēsliem; 
14.2.1.8.3. diviem biroja galdiem ar atvilktnēm;
14.2.1.8.4. viena atvērta tipa dokumentu skapja;
14.2.1.8.5. atkritumu urnas;
14.2.1.9. Krāsainu lāzera printeri;
14.2.1.10. Ūdens dispensers ar karsto un auksto ūdeni un tā apkalpošana un uzturēšana;
14.2.1.11. Atsevišķu interneta pieslēgumu;
14.2.1.12. Iknedēļas telpu uzkopšana;
14.2.2. Uzņēmējam ir pienākums nodrošināt Pasūtītājam un būvuzraugam atsevišķu slēdzamu moduļveida apsildāmu tualeti.
14.2.3. Uzņēmējam ir pienākums apmaksāt visus uzturēšanas izdevumus.
14.3. Atskaite par stāvokli pirms būvdarbiem:
14.3.1. Pirms jebkuriem būvdarbiem Uzņēmējam jāveic būvlaukumu izvietojumu, konstrukciju, ietvju u.c. blakus struktūru, ko varētu ietekmēt būvdarbi, apsekošana. Apsekotām jābūt arī teritorijām būvlaukuma tuvumā, kuras varētu ietekmēt būvdarbi. Visi esošie bojājumi un/vai defekti, kā arī citas būtiskas detaļas jākonstatē, jāiereģistrē un jānofotografē. 
14.3.2. Šāda atskaite jāiesniedz Pasūtītājam divos eksemplāros pirms jebkādu aktivitāšu uzsākšanas būvlaukumu teritorijās. Ja bojājumu un/vai defektu nav, Uzņēmējam jāiesniedz Pasūtītājam rakstisks apstiprinājums par apsekošanu, kas veikta pirms darbu uzsākšanas būvlaukumu vietās. 
14.3.3. Uzņēmējam jāorganizē Pasūtītāja pārstāvju un jebkuru citu tehnisko noteikumu izdevējinstitūciju, pārbaudes institūciju un atbildīgo institūciju klātbūtne apsekošanas laikā. 
14.3.4. Visi apsekošanas laikā un/vai pēc Uzņēmēja darbiem konstatētie, bet neiereģistrētie bojājumi un/vai defekti jānovērš un jānodrošina to sākotnējais vai labāks stāvoklis, kas būtu pieņemams Pasūtītājam, īpašniekam, Trešajām personām un/vai kontrolinstitūcijām, Uzņēmējs uzņemas novērst par saviem līdzekļiem.
14.4. Aizsardzība pret bojājumiem:
14.4.1. Uzņēmējam jāveic visi nepieciešamie piesardzības pasākumi, lai izvairītos no patvaļīgu ceļu, zemes, īpašumu, koku un citu bojājumu izraisīšanas, kā arī līguma darbības laikā ātri jāatrisina jebkuras īpašnieku vai objektu valdītāju sūdzības. 
14.4.2. Vietās, kur jebkura būvju daļa atrodas tuvumā, zem vai šķērso kādas ar likumu noteikta uzņēmuma, ceļu pārvaldes institūcijas vai citas puses iekārtas, Uzņēmējam jāsniedz īslaicīgs atbalsts un jāveic darbi apkārt, zem vai blakus visām iekārtām tā, lai izvairītos no bojājumiem, noplūdēm vai briesmām un nodrošinātu nepārtrauktu šo iekārtu darbību. 
14.4.3. Uzņēmējam nekavējoties rakstiski jāinformē Pasūtītājs par bojājumiem vai savainojumiem, kas radušies darbu izpildes laikā. 
14.4.4. Ja tiktu atklāti bojājumi vai noplūdes, Uzņēmējam nekavējoties jāinformē Pasūtītājs un attiecīgais ar likumu noteiktais uzņēmums, ceļu pārvaldes institūcija, īpašnieks, Trešā persona un jānodrošina jebkuras bojātās iekārtas remontam vai nomaiņai. 
14.5. Pagaidu būves, piekļūšana un izpēte:
14.5.1. Uzņēmējam jāiegūst pašam sava informācija par piekļūšanu visām būvlaukuma daļām, un, ja Uzņēmējs vēlas izmantot ceļus, kas ved cauri privātīpašumiem vai kā citādi apgrūtinātām teritorijām, viņam jānokārto visas formalitātes ar teritorijas valdītājiem. Gadījumā, ja objekta, kurā tiek veikti būvdarbi vai remontdarbi, ekspluatācija tiek turpināta, saskaņot ar Pasūtītāju konkrētus darbu veikšanas laikus un kārtību, kādā tiek šķērsotas ekspluatētās telpas. 
14.5.2. Segumi, ko Uzņēmējs izmanto vai šķērso līguma nolūkos, jāuztur apmierinošā stāvoklī līguma izpildes laikā, savukārt pēc tā izpildes Uzņēmējam jāatjauno segumi vismaz līdz to sākotnējam stāvoklim, kas būtu pieņemams Pasūtītājam un kontrolinstitūcijām, uz paša rēķina. Uzņēmējam jāregulē savu transportlīdzekļu darbības veids, lai nodrošinātu, ka tie netiek nevajadzīgi bojāti būvju teritorijā - publiski vai kādā citā veidā. 
14.5.3. Visas pagaidu būves, kas nepieciešamas līgumā noteikto darbu pabeigšanai (tādas kā drošas sastatnes, iežogojums, apgaismojums, tiltiņi u.c., kā arī darbs, aprīkojums, materiāli un būves, kas nepieciešamas drošai, savlaicīgai un kvalitatīvai līgumsaistību izpildei) uzskatāmas par iekļautām Uzņēmēja piedāvājuma cenā un par tām nav jāveic papildus maksājumi.
14.5.4. Uzņēmējam pirms sava cenas piedāvājuma iesniegšanas jāveic rūpīga objekta  apskate un jāiepazīstas ar tā stāvokli attiecībā uz vispārējiem būvniecības apstākļiem būvlaukumā, augsnes īpašībām, esošajām iekārtām un pakalpojumiem un jebkuru citu aspektu, kas varētu ietekmēt būvniecību un darbu izpildes metodes.
14.5.5. Uzņēmējam īpaši jāizpēta apstākļi, kas saistīti ar piekļūšanu būvlaukumam, pastāvošie šķēršļiem un iespēju robežās jākonstatē visas tās grūtības teritorijā, kas varētu traucēt darbu izpildi.
14.5.6. Jāpieņem, ka Uzņēmējs ir izanalizējis esošos satiksmes apstākļus kā arī to ietekmi uz darbu izpildi. 
14.5.7. Visas saistītās izmaksas jāpieņem par iekļautām Uzņēmēja piedāvājuma cenā.

15. Būvdarbu uzsākšana
15.1. Uzņēmējam jānodrošina, ka līguma izpildē tiks ievērotas darba aizsardzības prasības saskaņā ar Ministru kabineta 2003. gada 25. februāra noteikumiem Nr.92 „Darba aizsardzības prasības veicot būvdarbus”, kā arī saskaņā ar Tehniskās specifikācijas pielikumu. Par darba aizsardzības prasības neievērošanu Uzņēmējam tiks piemērots līgumsods atbilstoši Tehniskās specifikācijas pielikumam.
15.2. Nepieciešamības gadījumos (piemēram, pēc Pasūtītāja vai būvuzrauga pieprasījuma), Uzņēmējam  pirms būvdarbu uzsākšanas jāveic Tehniskās dokumentācijas izstrāde un saskaņošana kā piemēram, detalizācijas rasējumi un darbu veikšanas projekti. Detalizācijas risinājumu izstrādes izmaksas, kā arī būvdarbu veikšana atbilstoši detalizētajiem risinājumiem, Uzņēmējam ir jāiekļauj būvdarbu izmaksās, sagatavojot finanšu piedāvājumu.
15.3. Uzņēmējs par saviem līdzekļiem veic nepieciešamo darbu atļauju saņemšanu no atbildīgām institūcijām pirms darbu uzsākšanas, gadījumā, kad tādas atļaujas ir nepieciešamas. Darbu izpildes laikā Uzņēmējs ir atbildīgs par iekšējās kārtības noteikumu, darba drošības, elektrodrošības un ugunsdrošības prasību ievērošanu. Būvdarbu laikā Uzņēmējam objektā jānodrošina ēkas lietotāju funkcionālā darbība, jāievēro tīrība un kārtība.
15.4. Pirms darbu uzsākšanas, Uzņēmējam jāizstrādā un jāsaskaņo ar Pasūtītāju, būvuzraugu un autoruzraugu darbu veikšanas projekts (atbilstoši Ministru kabineta noteikumu Nr.529 “Ēku būvnoteikumi”), kvalitātes kontroles sistēma, darba aizsardzības plāns un jāsastāda kalendārais darbu veikšanas grafiks pa darbu veidiem (intervāls – 1 kalendārā nedēļa) un jāsaskaņo tas ar Pasūtītāju, kā arī objektos, kuru kopējās būvizmaksas ir virs 150 000 EUR bez PVN vai izpildes termiņš ir vismaz 3 mēneši jāizstrādā naudas plūsmas grafiks pa mēnešiem.
15.5. Darbu veikšanas projekts
15.5.1. Darbu veikšanas projekts Uzņēmējam jāizstrādā par visiem būvdarbu veidiem, atbilstoši Ministru kabineta 2014.gada 2.septembra noteikumu Nr.529 “Ēku būvnoteikumi”, Ministru kabineta 2017.gada 9.maija noteikumu Nr.253 “Atsevišķu inženierbūvju būvnoteikumi”, citiem normatīvajiem aktiem un pamatojoties uz būvniecības ieceri.
15.5.2. Darbu veikšanas projektu, pamatojoties uz izstrādātiem Rasējumiem, izstrādā Uzņēmējs, bet atsevišķiem un speciāliem darbu veidiem – atsevišķu būvdarbu veicēji. 
15.5.3. Atsevišķo DVP skaits nav noteikts, un atsevišķie DVP ir jāizstrādā un jāsaskaņo pirms secīgo darbu uzsākšanas ar autoruzraugu, būvuzraugu un Pasūtītāju sekojošiem darbu veidiem, kas būs kā pielikumi pie kopējā darbu veikšanas projekta, kā piemēram:
15.5.3.1. [bookmark: _Hlk35543645]Būvlaukuma ierīkošanas un pagaidu ceļu un gājēju ceļu izbūves darbiem;
15.5.3.2. Demontāžas darbiem;
15.5.3.3. Inženierkomunikāciju/iekārtu pārvietošanas darbiem;
15.5.3.4. Grunts rakšanas un pamatnes sagatavošanas darbiem;
15.5.3.5. Ceļu seguma izbūves darbiem;
15.5.3.6. Betonēšanas darbiem;
15.5.3.7. Ieejas mezgla izbūves darbiem;
15.5.3.8. Hidroizolācijas darbiem:
15.5.3.9. Metāla konstrukciju montāžas darbiem;
15.5.3.10. Alumīnija stikla fasādes montāžas darbiem;
15.5.3.11. Logu durvju restaurācijas/jaunu logu montāžas darbiem;
15.5.3.12. Fasādes un to elementu apdares darbi;
15.5.3.13. Balkona hidroizolācijas izveide, apdares atjaunošana;
15.5.3.14. Gaismekļu montāžas darbiem;
15.5.3.15. [bookmark: _Hlk35418052]Jumta seguma/jumta lūkas izbūve;
15.5.3.16. Jumta konstrukciju izbūve;
15.5.3.17. Kāpņu izbūve piekļuvei uz jumta;
15.5.3.18. Tekņu izbūves darbiem;
15.5.3.19. Tekņu apsildes kabeļu izbūves darbiem;
15.5.3.20. Zibens aizsardzības un zibens kontūras izbūves darbiem;
15.5.3.21. Elektrība iekšējo un ārējie tīklu pārbūves/izbūves darbiem;
15.5.3.22. Komunikāciju šķērsojumu atjaunošanas un izbūves darbiem;
15.5.3.23. Inženierkomunikāciju atjaunošanas darbiem;
15.5.3.24. Apdares darbu atjaunošanas darbiem.
15.5.3.25. Ugunsdrošie komunikāciju šķērsojumi un to aizdare;
15.5.3.26. Elektrība – iekšējie tīkli;
15.5.3.27. Vājstrāvas – iekšējie tīkli (elektronisko sakaru sistēmas, telekomunikācija, piekļuves kontrole, video novērošana, automātiskā ugunsgrēka atklāšanas un trauksmes sistēma, dūmu kontroles sistēmas automātika);
15.5.3.28. Ūdensvads un kanalizācija – iekšējie tīkli;
15.5.3.29. Ventilācija un gaisa dzesēšana;
15.5.3.30. Elektrība – ārējie tīkli (elektroapgāde un apgaismojums);
15.5.3.31. Ūdensvads un kanalizācija – ārējie tīkli;
15.5.3.32. Braucamo un gājēju ceļu izbūve.
15.6. Darbu veikšanas projekta sastāvdaļas nosaka saskaņā ar normatīvo aktu par darbu veikšanas projektu, bet projekta detalizācijas pakāpi nosaka tā izstrādātājs vienojoties ar autoruzraugu un būvuzraugu atkarībā no veicamo darbu specifikas un apjoma.
15.7. Darbu veikšanas projekta saturs:

15.8. Pārbaudes un pieņemšana
15.8.1. Uzņēmējam ir pienākums trīs dienas pirms pārbaudes uzaicināt uz pārbaudi ar pārbaudes pieprasījumu, pielikums Nr. 1.8., būvuzraugu un autoruzraugu. Pārbaudes pieprasījumā norādot:
15.8.1.1. Pārbaudes pieprasīšanas datumu;
15.8.1.2. Pārbaudes datumu;
15.8.1.3. Pieprasīto pārbaudes laiku;
15.8.1.4. Pārbaudes objektu/ darba veidu;
15.8.1.5. Zonu/ vietu;
15.8.1.6. Tāmes pozīciju;
15.8.1.7. Rasējumus;
15.8.1.8. Pieprasīto speciālistu klātbūtni;
15.8.1.9. Pārbaudes fiksēšanu.
15.8.2. Katrs pārbaudītais un nodotais darba posms tiek fiksēts ar kvalitātes kontroles aktiem atbilstoši Tehniskās specifikācijas pielikumam un izpildshēmām. Kvalitātes kontroles aktu uzskaite ir veicama atbilstoši Tehniskās specifikācijas pielikumā iekļautajai formai.
15.8.3. Pasūtītāja pārstāvjiem, ir tiesības jebkurā laikā apmeklēt un uzturēties būvlaukumā, būvobjektu un darbu izpildes vietās, kurās notiek materiālu un iekārtu izgatavošana. 
15.8.4. Uzņēmējam ir pienākums pēc būvuzrauga norādījumiem veikt pārbaudes vai piedalīties to veikšanā. Uzņēmējs nodrošina objektā pieejamas visas nepieciešamās iekārtas un ierīces jebkuru būvdarbu veidu pārbaužu un mērījumu veikšanai. Veiktajām pārbaudēm ir jābūt dokumentētām un pārbaužu rezultāti ir jāiesniedz Pasūtītājam.
15.8.5. Darbu izpildes laikā var tikt veiktas atkārtotas pārbaudes. Atkārtotā pārbaude tiek veikta pēc konstatēto trūkumu novēršanas  un tās apmaksā Uzņēmējs.
15.8.6. Visi materiāli, iekārtas utt., kas saistītas ar būvdarbiem, ir attiecīgi jāizmēģina un jāpārbauda, lai pārliecinātos par to atbilstību tehniskajām specifikācijām un Rasējumiem. 
15.8.7. Montāžas darbu, izmēģinājumu un pārbaudes procedūru kārtības apstiprināšana, kā arī attiecīgo pārbaužu rezultātu apstiprināšana vai atteikšanās no pārbaudēm, neatbrīvo Uzņēmēju no noteiktajām saistībām nodrošināt darbus atbilstoši Rasējumu prasībām.
15.8.8. Izpildītājam ir pienākums veikt defektu aktu (t.sk., būvuzrauga konstatēto defektu un sastādīto defektu aktu) uzskaiti atbilstoši Tehniskās specifikācijas pielikumā iekļautajam defektu aktu saraksta paraugam.
15.9. Materiālu apstiprināšana
15.9.1. Pirms materiālu ievešanas objektā vai pasūtīšanas, Uzņēmējs ar materiāla apstiprināšanas formu atbilstoši Tehniskās specifikācijas pielikumam vai atbilstoši Pasūtītāja norādījumiem Būvniecības informācijas sistēmā saskaņo visus būvobjektā iebūvējamos materiālus, tehnoloģijas un iekārtas vai to nomaiņu ar autoruzraugu, būvuzraugu un Pasūtītāja pārstāvi. Visus saskaņotos materiālus, tehnoloģijas, iekārtas un to garantijas apkopot tabulā ar aktuālo informāciju. Uzņēmējs veic saskaņoto materiālu saraksta sastādīšanu un uzturēšanu, informācijas aktualizēšanu, atbilstoši Tehniskās specifikācijas pielikumam. Visiem vizuāli redzamajiem apdares materiāliem un inženiersistēmu redzamajām daļām nepieciešams iesniegt/sagatavot paraugus. Pirms parauga izgatavošanas saskaņot izgatavošanas zonu un izmēru. Pasūtītājs var nepieprasīt materiālu saskaņošanu ar materiālu saskaņošanas formu tiem materiāliem, kuri ir saskaņoti būvniecības ieceres dokumentācijā un darbu tāmē.   
15.9.1.1. Materiāla nomaiņa ir pieļaujama gadījumos, ja Rasējumos paredzētie materiāli, iekārtas vai tehnoloģiskie risinājumi ir novecojuši vai, ja aizstājot sākotnēji paredzētos tiks sasniegts kvalitatīvāks rezultāts. Uzņēmējs sagatavo un iesniedz Pasūtītājam Rasējumos paredzēto materiālu, iekārtu vai tehnoloģiju salīdzinājumu ar jaunajām – nomaināmajām. Jaunajiem materiāliem vai iekārtām, vai tehnoloģijām jābūt kvalitātes un īpašību ziņā ekvivalentiem vai labākiem par nomaināmajiem. Uzņēmējs apliecina, ka nomaiņa turpmākā būvdarbu izpildē neradīs Pasūtītajam papildus izmaksas un neietekmēs līgumā noteikto būvdarbu pabeigšanas termiņu. Uzņēmējs uzņemas pilnu materiālo atbildību par sekām kas varētu rasties līguma izpildē sakarā ar saskaņotajām nomaiņām.
15.10. Atbilstības pārbaudes
15.10.1. Visas pārbaudes un apskates, kā arī tajās konstatētie rezultāti tiek rakstiski reģistrēti. 
15.10.2. Lai noteiktu Uzņēmēja piedāvāto materiālu, iekārtu vai būvdarbu izpildes kvalitātes atbilstību Rasējumos paredzētajam, izstrādājumu paraugi un pārbaužu rezultāti pirms būvdarbu uzsākšanas jāiesniedz/jāuzrāda saskaņošanai Pasūtītājam. Pārbaudīto materiālu paraugus jāuzglabā līdz būvdarbu perioda beigām. Ja kāda materiāla, iekārtas vai darbu izpildes kvalitāte ir zemāka nekā saskaņotajam paraugam, tas ir jānomaina vai jāpārtaisa bez papildus samaksas.
15.10.3. Uzņēmējs izpilda visas Rasējumos pieprasītās pārbaudes un sedz visus izdevumus, kas ar tām saistītas. Jebkurai materiālu novērtēšanai vai iesniegtiem pārbaudes rezultātiem jāatbilst pielietoto vai LR spēkā esošo normatīvu nosacījumiem.
15.10.4. Uzņēmējam ir jāiesniedz Pasūtītājam  izvērtēšanai sertifikātus, katalogus, rokasgrāmatas, rasējumus u.c. ražotāja sagatavoto informāciju, kas apliecina piedāvāto materiālu un iekārtu atbilstību LR normatīvos aktos un Rasējumos definētajām prasībām. Uzņēmēja pienākums ir pierādīt Pasūtītājam, ka piegādājamās iekārtas un materiāli atbilst Rasējumos noteiktajiem standartiem un tehniskajām prasībām, uzrādot attiecīgos atbilstību apliecinošos dokumentus.
15.11. Iekārtu un sistēmas pārbaudes
15.11.1. Pabeidzot iekārtu un sistēmu montāžu, Uzņēmējam, pieaicinot Pasūtītāju, ir jāveic to pārbaudes, lai pārliecinātos par to atbilstību Darba zīmējumu un/vai ražotāja prasībām. Ja normatīvie akti nereglamentē noteiktu pārbaužu metodiku, tad Uzņēmējs sagatavo pārbaužu programmu, kura tiek saskaņota ar Pasūtītāju. Uzņēmēja pienākums ir nodrošināt ar visiem pārbaudēm nepieciešamiem instrumentiem, iekārtām un personālu un Uzņēmējam ir jāsedz visi izdevumi, kas rodas, veicot noteiktās pārbaudes.
15.11.2. Uzņēmējam darbi tiek akceptēti un pieņemti tikai pēc pilnībā pabeigtu visu iekārtu un sistēmu pārbaudes. Uzņēmējs pēc pārbaužu pabeigšanas sagatavo un iesniedz Pasūtītājam atskaiti, kas satur mērījumus un atzinumu par iekārtu un sistēmu gatavību pieņemšanai. Tajā jāietver vadības, regulēšanas, izmēģināšanas u.c. dokumentācija, kas sastādīta montāžas pārbaudēs un nododot ekspluatācijā. 
15.12. Personāla apmācība būvobjektā
15.12.1. Pēc iekārtu uzstādīšanas Uzņēmējs nodrošina Pasūtītāja norīkotajiem pārstāvjiem pilnīgu apmācības kursu par uzstādīto sistēmu ekspluatāciju un uzturēšanu kopumā. Apmācība tiek organizēta kā mācīšanās darba vietā un to nodrošina Uzņēmējs personāls, kurš uzstāda iekārtas un nodod tās ekspluatācijā. Lietotāja rokasgrāmata tiek izmantota par apmācības pamata dokumentu, bet papildus tiek izmantota Uzņēmēja iepriekš sagatavota sīkāka apmācības programma. 
15.13. Būvobjekta sagatavošana nodošanai ekspluatācijā
15.13.1. Pirms būvobjekta nodošanas ekspluatācijā Uzņēmējam jānovāc visas pagaidu būves, mehānismi, liekā grunts un būvgruži, kas radušies būvdarbu laikā gan no būvlaukuma, gan arī no tam pieguļošās teritorijas. Jāsakārto visas ieseguma virsmas, laukumi un zālāji. Jānotīra un jāsakārto ēkas fasādes, atbalsta sienas, bortakmeņi un citas norobežojošās konstrukcijas. Telpām jābūt izmazgātām un tīrām, notekām iztīrītām. Visiem logu un durvju mehānismiem, santehniskajām ietaisēm, citām ierīcēm un iekārtām jādarbojas atbilstoši tehniskajām prasībām. No teritorijas jāaizved būvniecības atkritumi un neizmantotie materiāli.
15.13.2. Inženiersistēmas montāžas darbus var uzskatīt par pabeigtiem, ja sistēmas ir pilnībā palaistas darbībā un ieregulētas, ja ir sagatavotas ekspluatācijas instrukcijas, visi protokoli un akti ir apstiprināti un parakstīti.
16. Uzņēmēja atļaujas, licences un skaņojumi:
16.1. Uzņēmējs ir atbildīgs par visu LR likumdošanā noteikto atļauju, licenču un saskaņojumu saņemšanu pirms jebkuru līgumā noteikto aktivitāšu uzsākšanas.
16.2. Uzņēmējam jāsedz visas reālās izmaksas un nodevas, kas saistītas ar šo atļauju, licenču un saskaņojumu saņemšanu.
16.3. Uzņēmējam jāizpilda visas prasības un jāsniedz nepieciešamais atbalsts un palīdzība Pasūtītājam to atļauju saņemšanai, ko var saņemt tikai Pasūtītājs.
16.4. Uzņēmējam jāievēro visi nosacījumi, kas izvirzīti trešo pušu piešķirtajās atļaujās, (Pasūtītāja un kaimiņu zemes nomas līgums) t.sk. Pasūtītāja saņemtajās atļaujās izvirzītie nosacījumi.
17. Ikmēneša ziņojums: 
17.1. Uzņēmējam, ja tas darba uzdevumā ir paredzēts,  katru mēnesi jāiesniedz ikmēneša paziņojums, kur papildus līguma 11.2. punktā noteiktajam tiek aprakstīts:
17.1.1. Vispārīga informācija par projektu.
17.1.2. Detalizēšanas darbu norise:
17.1.2.1. Atskaites periodā konstatētās nepilnības Rasējumos;
17.1.2.2. Atskaites periodā izpildītie detalizēšanas darbi;
17.1.2.3. Nākamajā atskaites periodā plānoto detalizēšanas darbu apraksts.
17.1.3. Būvdarbu norise:
17.1.3.1. Atskaites periodā veiktās darbu pārbaudes;
17.1.3.2. Nākamajā mēnesī plānoto būvdarbu apraksts.
17.1.4. Finanšu atskaite:
17.1.4.1. Finanšu atskaitē ir nepieciešams norādīt arī informāciju par plānoto darbu izpildes apjomu nākamajiem diviem atskaites periodiem. 
17.1.5. Kalendāra grafika izpildes atskaite, norādot precīzi kavējumu, ja tāds ir:
17.1.5.1. Katrā ikmēneša paziņojumā ir nepieciešams norādīt aktualizētu kalendāro grafiku par visiem atlikušajiem būvdarbiem, skaidri norādot kritisko ceļu.
17.1.6. Informācija par projekta izmaksām. 
17.1.7. Darbuzņēmēju uzskaite:
17.1.7.1. Atskaites periodā nodarbinātie darbuzņēmēji, Uzņēmējam jāpievieno elektroniskās darba laika uzskaites sistēmas (EDLUS) darbinieku darba laika uzskaites izdrukas;
17.1.8. Saskaņotā tehniskā dokumentācijā un tā detalizācijas.
17.1.9. Līguma 11.2. punktā paredzētās fotogrāfijas, papildus fiksēt  raksturīgākos darbu veikšanas posmus atbilstoši laika grafikā definētajiem posmiem, kas parādīti ar fotogrāfijām un shēmām no konkrētā darbu veikšanas brīža, vispārīgi aprakstot fotogrāfijā un shēmā redzamo un norādot, vai fotografēts pirms-būvniecības vai būvniecības fāzē. Uzņēmējam jānofotografē būvlaukums pirms darbu uzsākšanas, tā, lai ir vizuāli  redzama faktiskā situācija.
17.1.10. Visu šīs Tehniskās specifikācijas pielikumos iekļauto projekta gaitas un dokumentācijas sarakstu aktuālās redakcijas:
17.1.10.1. Kvalitātes kontroles aktu saraksts;
17.1.10.2. Materiālu apstiprināšanas formu saraksts;
17.1.10.3. Būvdarbu izmaiņu aktu saraksts;
17.1.10.4. Fakta konstatācijas aktu sarakts;
17.1.10.5. DVP saraksts;
17.1.10.6. Defektu aktu saraksts;
17.1.10.7. Detalizāciju saraksts.
17.2. Ikmēneša paziņojums iesniedzams elektroniskā formā ar atbildīgā būvdarbu vadītāja elektronisko parakstu. 
18. Komunikācijas izmantošana būvlaukumā 
18.1. Vispārīgi:
18.1.1. Uzņēmējam uz sava rēķina jānoorganizē elektrības un ūdens apgāde, telefons un citas komunikācijas, kas nepieciešamas būvlaukuma iekārtošanai, un jānodrošina visu cauruļu, kabeļu un armatūras, kas saistītas ar šo komunikāciju uzstādīšanu, piegāde, apkope un aizvākšana pēc darbu pabeigšanas,. Uzņēmējam jānodrošina adekvāta pārbaudīta dzeramā ūdens piegāde būvlaukumā. Visām elektroiekārtām, kas ietilpst pagaidu būvēs, jāatbilst normatīvajiem aktiem.
18.1.2. Pēc darbu pabeigšanas vai gadījumā, ja pagaidu ietaises vairs nav nepieciešamas, tās jānojauc un būvlaukums jāsakārto atbilstoši tā sākotnējam stāvoklim. Visas ar pagaidu ietaisēm, t.sk., bet ne ierobežojoši, instalāciju apkopi, pārvietošanu un aizvākšanu, saistītās izmaksas jāuzņemas Uzņēmējam.
18.1.3. Pirms darbu uzsākšanas Uzņēmēja pienākums ir nodrošināt komunālo pakalpojumu skaitītāju uzstādīšanu un uzskaiti, kā arī būvdarbu laikā veikt ikmēneša komunālo pakalpojumu apmaksu (elektroenerģija un ūdens, kanalizācija u.c. ) pēc ievaduzskaites vai kontrolskaitītāju rādītājiem, ja šādi pieslēgumi nepieciešami.
Uzņēmējam ir pienākums būvniecības laikā apmaksāt komunālos pakalpojumus (elektroenerģija, ūdens un kanalizācija, apkure u.c.), pēc ievaduzskaites vai kontrolskaitītāju rādītājiem.
18.2. Pagaidu ūdensapgāde:
18.2.1. Uzņēmējam jānodrošina un jāapmaksā visa ūdensapgāde, kas nepieciešama būvdarbiem, sanitārajām ietaisēm, būvlaukuma birojiem un cauruļvadu skalošanai un testēšanai.
18.3. Pagaidu elektroapgāde:
18.3.1. Uzņēmējam uz sava rēķina jāpiegādā, jāuzstāda, jādarbina un jāapkopj visa elektroapgādes sistēma, kas nepieciešama būvdarbiem, būvlaukuma birojiem un testēšanai. Uzņēmējam jākārto visas formalitātes ar vietējo elektroapgādes uzņēmumu par pagaidu elektroapgādi. Uzņēmējam jāmaksā vietējam elektroapgādes uzņēmumam par visiem pieslēgumu pakalpojumiem, kā arī jānodrošina viss darbaspēks, materiāli un aprīkojums pagaidu elektroapgādes uzstādīšanai. Pēc darbu pabeigšanas teritorijā Uzņēmējam jāatslēdz elektrība un jānovāc pagaidu elektroapgādes sistēma, vienojoties ar vietējo elektroapgādes uzņēmumu. Ja kā pagaidu elektroapgādes sistēmā tiek izmantotas motorģeneratoru stacijas, šīm stacijām jābūt akustiski izolētām ar īpašiem nožogojumiem no blakusesošajām dzīvojamām mājām.
18.4. Sanitārie pakalpojumi:
18.4.1. Uzņēmējam jānodrošina un jāapmaksā pietiekams skaits pagaidu tualešu saviem darbiniekiem. Ietaises atbilstoši jānošķir no publiski pieejamām vietām un jāuzstāda un jāapkopj piemērotās teritorijās. Tualetes jāuztur tīras un jāiztukšo pēc nepieciešamības. Pabeidzot darbus, sanitārās iekārtas jānovāc un teritorija jāatgriež to sākotnējā stāvoklī.
18.5. Ģeodēziskie darbi:
18.5.1. Uzņēmējam jāizveido pagaidu reperi un uzmērīšanas stacijas piemērotās būvlaukuma vietās un darba gaitā periodiski jāpārbauda reperu augstuma atzīmes un staciju koordinātes attiecībā pret sākotnējiem dotajiem atskaites punktiem.
18.5.2. Uzņēmējam jāiesniedz Pasūtītāja apstiprināšanai divi rasējumu eksemplāri, kuros parādīta katra pagaidu repera un uzmērīšanas stacijas atrašanās vieta un līmenis jeb attiecīgās koordinātes.
18.5.3. Darbi veicami atbilstoši LBN 305-15 “Ģeodēziskie darbi būvniecībā”.
19. Vides apsaimniekošana būvniecības laikā
19.1. Vispārīgi
19.1.1. Uzņēmējam jāsagatavo un jāiesniedz Pasūtītājam apstiprināšanai vides aizsardzības plāns būvdarbu veikšanai. Plānā cita starpā jāiekļauj šādi aspekti, kas sniedz ierosinājumus piesārņojuma novēršanai un/vai samazināšanai:
19.1.1.1. sanitārās iekārtas būvlaukuma personālam;
19.1.1.2. izraktā materiāla pārpalikuma likvidēšana;
19.1.1.3. ieplūstošo ūdeņu piesārņojums ar eļļu, piesārņoto ūdeni, būvmateriāliem un ķimikālijām;
19.1.1.4. gruntsūdeņu piesārņojums, kas radies būvdarbu rezultātā;
19.1.1.5. izplūdes no būvlaukuma atūdeņošanas sistēmām;
19.1.1.6. troksnis;
19.1.1.7. gaisa piesārņojums;
19.1.1.8. būvlaukuma tīrība.
19.2. Laukumi atkritumu apsaimniekošanai
19.2.1. Uzņēmējam netiks piedāvāti laukumi atkritumu ievietošanai, tai skaitā, grunts atbērtnēm, un viņam jāorganizē rakšanas atkritumu un grunts atbērtņu izvietošanas iespējas uz paša rēķina. Neatļauta atkritumu un atbērtņu izvietošana nav pieļaujama.
19.3. Būvlaukuma tīrība
19.3.1. Uzņēmējs ir atbildīgs par būvlaukuma un būvju apkopi uzturēšanu tīru. Materiāli un aprīkojums jānovieto, jāuzglabā un jāsakrauj tādā kārtībā, kas iespējami samazinātu vietējo aktivitāšu traucējumus un pārtraukumus.
19.3.2. Uzņēmējam jāveic visi nepieciešamie pasākumi, lai nepieļautu, ka transportlīdzekļi izgāž dubļus vai citus atkritumus uz ceļiem un ietvēm, un nekavējoties jāaizvāc jebkuri šādā veidā izgāzti materiāli.
19.3.3. Uzņēmējs būvobjektā nodrošina pārstrādājamu materiālu šķirošanu. Darbu veikšanas projektā atbilstoši būvdarbu veidam Uzņēmējs norāda šķirojamos atkritumus (piemēram, kokmateriāli, stikla, metāla, ķieģeļu, akmens, keramikas un betona materiāli, ko atgūst no ēkas galvenajām konstrukcijām), norāda vietu atkritumu šķirošanai un savākšanai, kā arī pēc Pasūtītāja pieprasījuma iesniedz pavadzīmes un faktūrrēķinus, kas apliecina atkritumu atbilstošu nodošanu. 
20. Uzkopšana
20.1. Ielu tīrīšana būvdarbu laikā
20.1.1. Uzņēmējam jāuzkopj visi izbērtie netīrumi, grants vai citi nepiederoši materiāli, kas radušies būvdarbu rezultātā, no visām ielām un ceļiem būvlaukuma tuvumā pēc katras dienas darbu pabeigšanas. Uzkopšanā jāietver mazgāšana ar ūdeni, beršana ar suku un roku darba izmantošana, ja tas nepieciešams, lai ielu stāvoklis būtu pielīdzināms blakusesošo darbu neskarto ielu stāvoklim.
20.2. Ceļu aprīkojums
20.2.1. Uzņēmējam jāuzstāda atpakaļ viss ceļu aprīkojums (ielu apgaismojums, ceļazīmes vai luksofori), kas tika noņemts darbu laikā.
20.2.2. Ceļu aprīkojums jāuzstāda sākotnējā vietā, tiklīdz tas iespējams pēc būvdarbu pabeigšanas konkrētajā vietā, un aprīkojuma kvalitātei jābūt saskaņā ar lokālo institūciju prasībām.
20.3. Pēdējā uzkopšana
20.3.1. Pēc būvju pabeigšanas un testēšanas Uzņēmējam jāaizvāc visi būvgruži un liekie materiāli (t.sk. visas pagaidu konstrukcijas, brīdinājumu zīmes, instrumenti, sastatnes, materiāli, izejvielas un celtniecības mašīnas vai aprīkojums, ko Uzņēmējs vai kāds no viņa apakšuzņēmējiem izmantojuši darbu veikšanai) no būvlaukuma un tā apkārtnes. Uzņēmējam jāuzkopj visas būves un jāatstāj būvlaukums labā kārtībā.
20.4. Pasūtītāja uzkopšanas tiesības
20.4.1. Ja Uzņēmējs atsakās vai ignorē prasību veikt vai nekvalitatīvi veic būvgružu, atkritumu, pagaidu konstrukciju aizvākšanu, bruģēto teritoriju, gājēju ietvju tīrīšanu vai telpu uzkopšanu kā noteikts šajās prasībās Pasūtītājs var pēc paša izvēles aizvākt un izgāzt minētos būvgružus, atkritumus un pagaidu būves, uzkopt bruģētās teritorijas, gājēju ietves, telpas un atskaitīt attiecīgās izmaksas no summas, kas pienāktos Uzņēmējam saskaņā ar šo Tehnisko specifikāciju un Līgumu.
20.5. Ielu un ietvju šķēršļi
20.5.1. Visi darbi, kas ietekmē satiksmi uz sabiedriskajiem ceļiem, jāplāno uzraugošajām institūcijām un Pasūtītājam pieņemamā veidā. Pirms darbu uzsākšanas Uzņēmējam jāsastāda saskaņota plānoto darbu programma.
20.5.2. Visā līguma darbības laikā Uzņēmējam jāsadarbojas ar ceļu un uzraugošajām institūcijām attiecībā uz ceļu darbiem vai piekļūšanu pie tiem. Uzņēmējam jāinformē Pasūtītājs par visām satiksmes iestāžu un uzraugošo institūciju prasībām vai ar tām kārtotajām darīšanām.
20.5.3. Uzņēmējs ir atbildīgs par attiecīgo institūciju informēšanu par saviem nodomiem veikt rakšanas darbus uz brauktuvēm, un viņam jāizpilda visi šo institūciju rīkojumi. Paziņojums par Darbu uzsākšanu jāiesniedz attiecīgajās institūcijās vismaz 14 dienas pirms plānotās darbu uzsākšanas, un viena tā kopija jānosūta Pasūtītājam.
20.5.4. Ja satiksme uz ceļiem ir slēgta vai kā citādi ierobežota, Uzņēmējam jāveic adekvātas izmaiņas un uz darba izpildes periodu jāpiegādā, jāuzstāda un jāuztur brīdinājuma, norādījuma u.c. zīmes, kā arī kontroles signāli, ja tādi uzskatīti par nepieciešamiem.
20.5.5. Ja nepieciešami pagaidu ceļi, apbrauktuves vai rampas, tie jāizbūvē un jāpiegādā un jāuztur atbilstoši visiem standartiem, kas atbilst transporta vai gājēju klasei/-ēm, kam tās nepieciešamas.
20.5.6. Uzņēmējs ir atbildīgs par visām izmaksām, kas saistītas ar izmaiņām, gaismām, zīmēm, signāloperatoriem, signalizētājiem u.tml., un tās jāuzskata par iekļautām Uzņēmēja cenā.
20.5.7. Uzņēmējam jāveic visi nepieciešamie pasākumi, lai novērstu netīru transportlīdzekļu izbraukšanu no būvlaukuma, atstājot izgāztus dubļus vai citus gružus uz blakusesošajiem ceļiem vai ietvēm, un nekavējoties jāaizvāc jebkuri šādā veidā izgāzti materiāli.
20.5.8. Ja vienvirziena satiksme kādā joslā ir neizbēgama, Uzņēmējam jānodrošina satiksmes kontroles sistēma, vienojoties ar Pasūtītāju un atbildīgajām institūcijām.
21. Esošās komunikācijas
21.1. Uzņēmējam jākonsultējas ar visām atbildīgajām institūcijām pirms rakšanas darbu uzsākšanas un jānoskaidro precīza esošo komunikāciju atrašanās vieta, kas var ietekmēt vai ko var ietekmēt būvdarbi.
21.2. Uzņēmējam jāizpilda noteikumi, kurus var izvirzīt institūcijas, kas saistītas ar ūdens maģistrāļu, kanalizāciju, telefona kabeļu, elektrības vadu vai citu būvlaukumā esošo komunikāciju uzturēšanu un aizsardzību, visus komunikāciju bojājumus novēršot par saviem līdzekļiem.
21.3. Žogi, sienas un citas ierobežojošas konstrukcijas, kur tādas ir, uz laiku jāatver, lai nodrošinātu piekļūšanu būvlaukumam. Tās jāuzstāda atpakaļ sākotnējā stāvoklī, kas būtu pieņemams Pasūtītājam.
21.4. Gadījumā, ja Uzņēmēja vainas dēļ tiek bojātas ūdens, kanalizācijas, elektrības vai telefona instalācijas (neatkarīgi no to marķējuma), Uzņēmējam nekavējoties jāinformē attiecīgā institūcija, nosūtot paziņojuma kopiju Pasūtītājam.
21.5. Jebkuri Uzņēmēja izraisīti bojājumi esošajās komunikācijās jāsalabo līdz sākotnējam vai labākam stāvoklim par Uzņēmēja līdzekļiem.
21.6. Ja nepieciešams, Uzņēmējam par saviem līdzekļiem jāveic izpētes rakšanas darbi, lai apstiprinātu vai noteiktu esošo komunikāciju tipus, izmērus un atrašanās vietas.
21.7. Uzņēmējam jānodrošina netraucēta visu inženierkomunikāciju un to iekārtu darbība uz būvniecības laiku, Uzņēmējs veic nepieciešamās darbības inženierkomunikāciju un iekārtu pārbūvē, pēc būvdarbu pabeigšanas Uzņēmējam jāatjauno visu inženierkomunikāciju un iekārtu darbība saskaņā ar to sākotnējo novietojumu, ja Pasūtītājs nav norādījis savādāk. Visas darbības un izmaksas Uzņēmējs iekļauj savā piedāvājumā.
22. Materiālu un aprīkojuma uzstādīšana un testēšana
22.1. Vispārīgi
22.1.1. Uzņēmēja rīcībā būvlaukumā jābūt pietiekamam skaitam kvalificētu darbinieku, piemērotam aprīkojumam, darbarīkiem un instrumentiem projekta realizēšanai.
22.1.2. Darba zīmējumos jāiekļauj pilns ražotāja uzstādīšanas instrukciju komplekts, t.sk. atļautās pielaides.
22.1.3. Viss aprīkojums jāuzstāda saskaņā ar apstiprinātajiem Darba zīmējumiem, t.sk. ražotāja specifikācijām un rasējumiem, un saskaņā ar noteiktajām pielaidēm.
22.1.4. Pielietojamās testēšanas metodes un kārtība jāiesniedz Pasūtītājam apstiprināšanai pirms testēšanas uzsākšanas.
22.2. Bojājumi testēšanas laikā un apmācības periodos
22.2.1. Apmācības un testēšanas laikā par aprīkojumu un visām instalācijām atbild Uzņēmējs. Par iespējamiem aprīkojuma un materiālu, darbarīku un instrumentu bojājumiem atbildīgs ir Uzņēmējs.
22.3. Ražotāja speciālistu pakalpojumi
22.3.1. Ražotāja speciālistu pakalpojumu izmaksas būvniecības laikā un garantijas periodā jāsedz Uzņēmējam.
23. Citas prasības:
23.1. Sastatņu montāža
23.1.1. Sastatņu montāžu veikt tikai pēc detalizēti izstrādātas montāžas shēmas. Pie jau uzstādītām un pārbaudītam sastatnēm piestiprināt sastatņu montāžas shēmu. 
23.2. Demontāža
23.2.1. Pirms demontāžas darbu uzsākšanas jāveic pasākumi esošo ēku aizsardzībai pret putekļiem, trokšņiem un vibrācijām, lietus ūdeņu novadīšanai. Veicot ekspluatējamo inženiertīklu demontāžu, ir jāveic pagaidu pasākumi to nepārtrauktas darbības nodrošināšanai.
23.3. Vibrāciju monitorings
23.3.1. Veicot nesošo konstrukciju izbūves darbus, pamatu atrakšanas darbus un grunts blietēšanas darbus pie pamatiem un citus darbus, kas var radīt vibrāciju, Uzņēmējam jāveic vibrācijas reālā laika kontrole 24 stundas diennaktī uz visu iepriekš minēto darbu izbūves laiku. Monitoringu veikt atbilstoši Rasējumos definētajiem pieļaujamiem vibrācijas kritērijiem.
23.4. Plaisu monitorings
23.4.1. Veicot nesošo konstrukciju izbūves darbus, paredzēt ēkai nesošo konstrukciju plaisu reālā laika monitoringu. Monitoringa programmu saskaņot ar autoruzraugu, būvuzraugu un Pasūtītāju.
23.5. Ugunsdrošās aizdares
23.5.1. Uzņēmējam jāizstrādā vienots Darbu veikšanas projekts par ugunsdrošo aizdaru montāžu visiem inženiertīkliem kas sevī ietver informāciju par izmantotajiem materiāliem un ar ražotāju saskaņotiem detalizētiem mezgliem. Projekts jāsaskaņo ar visiem inženiertīklu montāžas darbu veicējiem. Aizdaru montāža jāveic atbilstoši saskaņotajam projektam un tā risinājumiem. Montāžas laikā jāievieš ugunsdrošo aizdaru žurnāls, kurā apkopo informāciju par katras konkrētās aizdares vietu, tipu, pielietotajiem materiāliem un aizdares montāžas veicēju.
23.6. Detalizācijas rasējumi
23.6.1. Detalizācijas rasējumi Uzņēmējam ir jāizstrādā atbilstoši LBN 202-18 “Būvniecības ieceres dokumentācijas noformēšana” un jāsaskaņo ar būvniecības dalībniekiem – Pasūtītāju, autoruzraugu un būvuzraugu pirms konkrētā darba uzsākšanas.
23.7. Atkārtoti izmantojamu vai pārstrādājamu atkritumu uzglabāšana
23.7.1. Uzņēmējs būvobjektā nodrošina pārstrādājamu materiālu šķirošanu. Darbu veikšanas projektā atbilstoši būvdarbu veidam Uzņēmējs norāda šķirojamos atkritumus (piemēram, kokmateriāli, stikla, metāla, ķieģeļu, akmens, keramikas un betona materiāli, ko atgūst no ēkas galvenajām konstrukcijām), norāda vietu atkritumu šķirošanai un savākšanai, kā arī pēc Pasūtītāja pieprasījuma iesniedz izziņas vai pavadzīmes un faktūrrēķinus, kas apliecina atkritumu atbilstošu nodošanu. 
24. Būvdarbu kvalitātes prasības

	Darbu veids
	Būvdarbu kvalitātes kritēriju raksturojošs dokuments
	Kritērijs

	1
	2
	3

	Darbu veicēja darbu uzraudzības līmenis un to principi (visi būvdarbi)
	LVS EN 1990
	*  IL2

	1.1. Publisko telpu GALA APDARE
	LVS CEN/TR 15124; European Union of contractors of plastering, dry lining, stucco and related activities (UEEP) and Eurogypsum. Un materiālu ražotāju rekomendācijas.
	4 (Q4)

	1.2. Tehnisko telpu 
GALA APDARE
	LVS CEN/TR 15124; European Union of contractors of plastering, dry lining, stucco and related activities (UEEP) and Eurogypsum. Un materiālu ražotāju rekomendācijas.
	3(Q3)

	1.3. Ģipškartona konstrukcijas un saliekamie piekaramie griesti
	LVS 97; LVS EN 13964
	Izpildīt ietverto, projekta prasības, t.sk. (Q4), (Q3).

	2. Betona klona grīdas
	LVS EN 13813, DIN 18202, LVS EN 13892-1, LVS EN ISO 178, LVS EN 13892-2, LVS EN 13892-6
	Izpildīt ietverot projekta prasības

	3. Betonēšanas darbi
	LVS EN 13670 2012 L
	EXC 3 
Izbūves ģeometriskās pielaides 1. klase.

	
	LVS EN 206 2014, LVS 156-1:2009/AC2015
	Izpildīt ietverot projekta prasības

	
	Redzamās betona virsmas kvalitāte atbilstoši Pasūtītāja un Būvprojekta prasībām
	Izpildīt ietverot projekta prasības

	4. Saliekamās dz/b konstrukcijas
	Iepriekš izgatavoto elementu ražošana LVS EN 13369, LVS EN 1168, LVS EN 13225, LVS EN14843, LVS EN14992
	Izpildīt ietverot projekta prasības

	
	Iepriekš izgatavoto elementu montāža LVS EN 13670
	EXC 3 
Izbūves ģeometriskās pielaides 1. klase

	
	Virsmas kvalitāte atbilstoši Pasūtītāja prasībām un LVS EN 13369
	Izpildīt ietverot projekta prasības ņemot vērā Standarta pielikums J

	5. Koka būvkonstrukcijas
	LVS EN 1995 (standarta sērija)
	Izpildīt ietverot projekta prasības

	
	LVS EN 14592
	Izpildīt ietverot projekta prasības

	6. Metāla būvkonstrukcijas
	LVS EN 1090-1:2012 un 1090-2
	EXC 2

	
	LVS EN 1090-2
	Pielaižu klases: 
Ražošanai 2. klase 
Montāžai 1. klase 
Eksponētām konstrukcijām montāžai 2. klase

	
	
	

	
	LVS EN 1090-2, LVS EN ISO 5817, LVS EN ISO 17637:2011L
	Metinājuma klase C

	
	LVS EN 1090-2
	Ekspluatācijas kategorija SC1

	
	LVS EN 1090-2
	Izgatavošanas kategorija PC2

	
	LVS EN ISO 12944-1 
	Korozijas klase iekštelpās C2 H

	
	Korozijas klase ārtelpās C4 H
	 

	
	LVS EN 15048 (standarta sērija)
	Klase 8.8, Izbūve saskaņā ar LVS EN 1090-2 P. 8.3 prasībām

	7. Ar metāla sedzošajiem slāņiem abpusēji segti pašnesoši daudzslāņu paneļi
	LVS EN 14509
	Izpildīt ietverot projekta prasības

	8. Tērauda konstrukciju ugunsaizsardzība ar krāsojumu
	LBN 201-15, LVS EN 1991
	Izpildīt ietverot projekta prasības R60

	9. Logi un ārdurvis
	LVS EN 14351-1, LVS EN ISO 10077-1 un LVS EN ISO 10077-2, 
Latvijas logu un durvju ražotāju asociācijas rekomendācijas
	Izpildīt ietverot projekta prasības

	10. Mūrēšanas darbi
	LVS EN 1996-1 (standarta sērija)
	Izpildes klase EXC -1B

	
	LVS EN 1996-2
	Pielaides LVS EN 1996 – 2 P.3.4

	11. Pāļu darbi
	LVS EN 1536; LVSEN 12716
	Izpildīt ietverot projekta prasības

	12. Ūdensapgāde un kanalizācija (iekšējie tīkli)
	LBN 221-15, LVS CEN/TR 13801, LVS EN  ISO 1452 (standarta sērija)
	Izpildīt ietverot projekta prasības

	13. Ūdensapgāde un kanalizācija (iekšējie tīkli)
	LBN 221-15
	Izpildīt ietverot projekta prasības

	
	LBN 223-15
	 Izpildīt ietverot projekta prasības

	14. Ūdens apkures sistēmas
	LBN 231-15, LVS EN 14336, LVS EN 442-1, LVS EN 1264 (standarta sērija)
	Izpildīt ietverot projekta prasības un nodrošināt projektētās plūsmas Standarta pielaižu robežās

	15. Stacionāro ugunsdzēsības sprinkleru un krānu sistēmas
	LBN 201-15, LVS EN 12845, LVS EN 671 (standarta sērija)
	Izpildīt ietverot projekta prasības

	16. Ventilācija un dzesēšana
	LBN 231-15, LVS EN 13053, LVS EN 1886, LVS EN 1506, LVS EN 1505, LVS EN 12237, LVS EN 15726, LVS EN 15727, LVS EN ISO 16890 LVS EN 12599, ASHARE 62.1-2010
	Izpildīt ietverot projekta prasības detalizēti 
skatīt zemāk:

	16.1. Gaisa apstrādes iekārtu kvalitāte
	LVS EN 13053
	Izpildīt prasības

	16.2. Gaisa apstrādes iekārtu kvalitāte (higiēniskā izpildījumā)
	DIN 1946-4
	Izpildīt prasības

	16.3. Gaisa apstrādes iekārtu parametri
	LVS EN 1886
	Ne zemāk kā 
D2; T2; L2; TB3

	16.4. Cauruļvadu hermētiskums 
	LVS EN 15727
	Ne vairāk kā B klase, operāciju zālēs C klase 

	16.5. Darbu nodošana un testi
	LVS EN 12599 
	Izpildīt prasības

	17. Elektromontāžas darbi
	LVS HD 60364-5-52; LVS HD 60364-5-54; LVS HD 60364-1; LVS HD 60364-4-41; LVS HD 60364-5-534; LVS HD 60364-7-706; LVS EN 50310; LVS EN 62305 (standarta sērija); IEC 61439-7; LVS EN 50171; LVS EN 61557-1; LVS EN 50085-1; LVS EN 50085-2 (standarta sērija); LVS EN 15193; LBN 261-15
	Izpildīt ietverot projekta prasības

	18. UATS sistēmas
	LBN 201-15, LVS CEN/TS 54-14, LBN 262-15, LBN 202-18.
	Izpildīt ietverot projekta prasības

	19. Zemes darbi
	LVS EN 1997-1 
Būvdarbu laikā veikt saskaņotu ģeotehnisko uzraudzību
	Izpildīt ietverot projekta prasības

	20. Ceļi un laukumi
	Latvijas auto ceļu specifikācijas
	Izpildīt ietverot projekta prasības

	21. Citi, jeb pārējie darbi
	Kvalitāte ar kuru pasūtītājs var pamatoti rēķināties saskaņā ar būvuzņēmēja kvalitātes kontroles procedūrām
	Izpildīt ietverot projekta un būvizstrādājumu ražotāju tehnoloģiskās prasības

	22. ESS-CI 
	LVS CEN/TS 54-32, LBN 262-15, LBN 202-18.
	Izpildīt ietverot projekta prasības 


 *Gadījumos, kad Rasējumos netiek definēts inspekcijas līmenis, Uzņēmējam jāpieņem 2. inspekcijas līmenis IL2 un jāpiemēro to principi uz visiem būvdarbiem.
24.1. Skaņas izolācijas prasību pārbaude 
24.1.1. Paredzamā ēkas norobežojošo konstrukciju skaņas izolācijas klase – 3 (atbilstoši LBN 016-15 “Būvakustika”).
24.1.2. Izpildītājam jānodrošina Rasējumos definētās skaņas izolācijas prasības.
24.1.3. Veicot būvdarbus, Uzņēmējam ir jāveic visi papildus pasākumi skaņas caurlaidības samazināšanai.
24.1.4. Sistēmu mezgliem un iekārtām, kuru pārbaude nebūs pieejama pēc to montāžas, jāveic pārbaude pirms to montāžas veikšanas. Iekārtu mezgla funkciju un jaudas kontrolei jābūt izveidotām kontroles atverēm, mērīšanas lūkām, kā arī termometru temperatūras kabatām.
24.1.5. Pabeidzot darbus, Izpildītājs veic faktiskos skaņas caurlaidības mērījumus Pasūtītāja brīvi norādītajās 5 vietās, lai pārliecinātos par būvdarbu atbilstību LBN 016-15 "Būvakustika" prasībām:
24.1.5.1. Sasniedzamie parametri R'w un L'w nedrīkst būt sliktāki kā Rasējumos paredzēto norobežojošo konstrukciju teorētiskās vērtības Rw un Lw.
24.2. Ēkas blīvējuma pārbaude (ja tiek izbūvētas norobežojošās konstrukcijas)
24.2.1. Veicot būvdarbus, Uzņēmējam ir jāveic visi papildus pasākumi ēkas norobežojošo konstrukciju gaisa caurlaidības samazināšanai.
24.2.2. Pabeidzot ēkas norobežojošo konstrukciju montāžu, Uzņēmējs veic visas ēkas gaisa caurlaidības pārbaudi atbilstoši LVS EN ISO 9972, lai pārliecinātos par ēkas atbilstību LBN 002-19 "Ēku norobežojošo konstrukciju siltumtehnika" prasībām, par testa rezultātu iesniedzot attiecīgo pārskatu.
24.2.3. Testu veic speciālists ar vismaz 2. līmeņa Air Leakage Testing sertifikātu vai tā analogu. Ja testa rezultāts ir lielāks par maksimāli pieļaujamo q50≤ 1,5 m3/(m2 × h), Uzņēmējam ir jāveic papildus pasākumi norobežojošo konstrukciju hermetizācijas, lai nodrošinātu tā sasniegšanu, veicot arī atkārtotus testus.
24.3. Ēkas norobežojošo konstrukciju termogrāfiskā pārbaude
24.3.1. Pabeidzot ēkas norobežojošo konstrukciju montāžu, Uzņēmējs veic visas ēkas termogrāfisko apsekojumu atbilstoši LVS EN 13187 standarta prasībām, lai pārliecinātos par veikto darbu kvalitāti un atklātu iespējamos defektus, par testa rezultātu iesniedzot attiecīgo pārskatu ar detalizētu ēkas norobežojošo konstrukciju stāvokļa vizuālo novērtējumu. Testu veic speciālists ar vismaz 2. līmeņa ITC (Infrared Training Center) sertifikātu vai tā analogu, apsekojumā pielietojot termokameru ar reālo izšķirtspēju ne mazāku par 640×480 pikseļiem.
24.4. Nodošanas dokumentācija
24.4.1. Pabeidzot būvdarbus, Uzņēmējam ir jāsagatavo un jānoformē visa nepieciešamā dokumentācija atbilstoši šajā Tehniskajā specifikācijā definētajām prasībām.
24.4.2. Uzņēmējam ir jānodod Pasūtītājam autoruzrauga apstiprinātus visu Rasējuma sadaļu izpildrasējumus, kuros ir apkopotas visas būvdarbu laikā veiktās izmaiņas. Rasējumi jānoformē atbilstoši LBN 202-18 pdf un DWG versijās. Izpildrasējumos ir jāatēlo visu sistēmu un objektu precīzi novietojumi ar piesaistēm.
24.4.3. Uzņēmējam Valsts zemes dienestā jāpasūta un jāsaņem kadastrālās uzmērīšanas lieta, un jāveic tās apmaksa.
24.4.4. Uzņēmējam ir jāpieprasa un jāsaņem pozitīvi atzinumi no iestādēm un institūcijām, kuras ir devušas tehniskos noteikumus vai sniegušas skaņojumus ar piezīmēm projekta dokumentācijā. 
24.4.5. Uzņēmējam, nododot ekspluatācijā iekārtas un sistēmas, jāsagatavo lietošanas un apkopes rokasgrāmatas. 
24.4.6. Rokasgrāmatās jāietver šāda informācija:
24.4.6.1. Detalizēts apraksts, kas satur pilnīgas un sīkas ziņas par iekārtu, tās komplektēšanu, komponentiem un piederumiem, programmu nodrošinājumu utt.;
24.4.6.2. Sistēmas vai iekārtas darbības īss tehniskais raksturojums, t.sk. cauruļvadu un instrumentu shēmas, blokshēmas un līniju shēmas, ķēžu un kontūru shēmas, cauruļvadu shēmas, datu ieguves sistēmas funkcionālais apraksts utt.; 
24.4.6.3. Lietošanas instrukcijas, kurās secīgi aprakstītas darbības;
24.4.6.4. Izmēģināšana un regulēšana, norādot, kā tiek veikta pārbaude, kā arī sistēmas vai iekārtu regulēšanas procedūra pirms iedarbināšanas un vēlākā ekspluatācijā, ieskaitot ekspluatācijas atsākšanas kārtību pēc remonta/detaļu nomaiņas vai ekspluatāciju rekomendētās periodiskās pārbaudes laikā;
24.4.6.5. Apkopes instrukcijas, atsevišķi izdalot profilaktiskās apkopes, kur jānorāda nepieciešamās periodiskās apskates, to kārtība, kārtējās pārbaudes, kalibrēšana u.tml., remonts un regulēšana, kur jāraksturo apskates, kā arī tādu detaļu noņemšana un nomaiņa, kuras var tikt mainītas un tādu detaļu apskate un remonts, kurām nepieciešama kontrole un remonts.
24.4.7. Nodošanas dokumentācijai jāpievieno visu ieprojektēto sistēmu iekārtu ražotāju tehnisko raksturojumu izdrukas un elementu katalogu tehniskie rādītāji un zīmējumi, kā arī jāpievieno visu sistēmu iekārtu un elementu krāsaini vizuāli uzskatāmi materiāli un rokasgrāmatas.
24.4.8. Būvdarbu izpilddokumentācija jāiesniedz izdrukas veidā un pilnā sastāvā papildus arī USB-datu nesējā. Grafiskā daļa elektroniski ir jāsagatavo AutoCAD programmas nodrošinājumam saprotamā formātā. Iepriekš saskaņojot ar Pasūtītāju, atsevišķa informācija var tikt iesniegta Adobe Acrobat failu formā. Teksta daļai jābūt izstrādātai Word un Excel programmnodrošinājumam saprotamā formātā. Dokumentācijai jābūt sagatavotai un iesietai lietošanai ērtā veidā. 
24.4.9. Izpilddokumentācija, pārbaužu un mērījumu rezultāti, sistēmu pases un protokoli ir jāsagatavo un jāiesniedz Pasūtītājam pirms paziņojuma par darbu pabeigšanu un būvobjekta nodošanu ekspluatācijā.
24.4.10. Uzņēmējam ir jāaizpilda un jāiesniedz Pasūtītājam apsaimniekošanas informācijas anketa (tehniskās specifikācijas 17. pielikums) ievērojot Pasūtītāja norādījumus un anketā ietvertās Prasības anketas izveidei un aktualizēšanai.  

25. Veicamo darbu apjoms:
25.1. Veicamo darbu apjomu Pasūtītājs nosaka saskaņā ar darbu uzdevumā noteikto veicamo būvdarbu aprakstu un apjomu sarakstu. Atsevišķos gadījumos tiks izsniegti Rasējumi . Uzņēmējs, pamatojoties uz darbu uzdevumu, iesniedz Pasūtītājam finanšu piedāvājumu (tāmi). 
25.2. Informāciju par objektiem, telpām vai telpu grupām, kurās nepieciešams veikt būvdarbus, kā arī par iespējamajiem apgrūtinājumiem un īpašām prasībām sniegs Pasūtītāja pilnvarotā persona, kā arī tas tiks norādīts Tehniskajā specifikācijā.
25.3. Uzņēmējs ir atbildīgs par precīzu darbu tehnoloģijas izvēli (to saskaņojot ar Pasūtītāju), saderīgu materiālu (viena ražotāja pilna sistēma), darbarīku un mehānismu pielietošanu (pirms pielietošanas saskaņot ar būvniecības dalībniekiem).
25.4. Uzņēmējam ir pienākums pirms piedāvājuma sniegšanas precizēt apjomus. Būvdarbu laikā apjomi nevar tikt palielināti, ja tos varēja konstatēt iepriekš izpētot tehnisko dokumentāciju, tajā skaitā TAA, un veicot objekta apsekošanu pirms piedāvājuma sagatavošanas. Darbu laikā apjomi var tikt samazināti, ja tas tiek konstatēts (FKA) un ja tas nav pretrunā ar darbu uzdevumu un specifikāciju.

26. Darba uzraudzības un pieņemšanas noteikumi:
26.1. Darbu būvuzraudzību – darbu pārbaudi un pieņemšanu, saskaņā ar Ministru kabineta 2014. gada 19. augusta noteikumiem Nr.500 „Vispārīgie būvnoteikumi”, veic Pasūtītāja pilnvarots pārstāvis vai Būvuzraugs. Darbu kvalitāte tiek vērtēta saskaņā ar Latvijas Republikā spēkā esošajiem normatīvajiem aktiem un citiem kvalitātes kontroli reglamentējošiem dokumentiem.
26.2. Uzņēmēja pienākums pirms veikto darbu akta iesniegšanas (forma 2) saskaņot ar Pasūtītāja pilnvaroto pārstāvi vai būvuzraugu visus veikto darbu apjomus (jāatspoguļojas SDA vai KKA), pamatojot katrus darbu apjomus ar atbilstības dokumentāciju (deklarācijām, sertifikātiem, izpildshēmām u.c.).
26.3. Pēc darbu pabeigšanas darbu pieņemšana noformējama ar Uzņēmēju un Pasūtītāja parakstītu veikto darbu aktu (forma 2) un darbu pieņemšanas – nodošanas aktu.
26.4. Gadījumos, kad veicot būvdarbus, tiek veikti darbi, kuru apjoma un kvalitātes kontroli pēc tiem sekojošo būvdarbu veikšanas nav iespējams izdarīt bez īpašiem pasākumiem vai papildu darba, kā arī finanšu un citu resursu piesaistīšanas, Uzņēmējam nepieciešams sagatavot segto darbu pieņemšanas aktu ar konkrēto mezglu foto fiksāžu un izpildmērījumu/shēmu, kuru pārbaudi veic Pasūtītāja pilnvarots pārstāvis vai būvuzraugs.
26.5. Nododot objektu vai tā daļu ekspluatācijā, Uzņēmējs iesniedz Pasūtītājam visu tehnisko izpilddokumentāciju – pielietoto būvmateriālu atbilstību apliecinošus dokumentus (EID, atbilstības deklarācijas, tehnisko datu lapas, u.c.), izpildshēmas u.c. dokumentāciju latviešu valodā. Visiem tulkojumiem ir jābūt apliecinātiem saskaņā ar Ministru kabineta 2000.gada 22.augusta noteikumiem Nr.291 “Kārtība, kādā apliecināmi dokumentu tulkojumi valsts valodā” -. Kopijām – Ministru kabineta 2018.gada 4.septembra noteikumiem Nr.558 “Dokumentu izstrādāšanas un noformēšanas kārtība”.
26.6. Uzņēmēja pienākums ir sagatavot uzstādīto iekārtu un sistēmu ekspluatācijas instrukcijas latviešu valodā kā arī grīdu, sienu utt. kopšanas instrukcijas latviešu valodā.
26.7. Gadījumos, kad defekti vai trūkumi var radīt kaitējumu cilvēku veselībai vai objekta ekspluatācijai (t.sk. kavē objekta normālu ekspluatāciju), Uzņēmējam jānovērš pēc Pasūtītāja pirmā pieprasījuma (t.sk. e-pastā un telefoniski) Pasūtītāja noteiktā saprātīgā termiņā.

27. Prasības, sagatavojot finanšu piedāvājumus Vispārīgās vienošanās ietvaros:
27.1. Tāmes (lokālās, kopsavilkuma aprēķini un būvniecības koptāme) ir jāizstrādā atbilstoši LBN 501-17 „Būvizmaksu noteikšanas kārtība”, jāievērtē visas darba uzdevuma prasības, tai skaitā to realizācijai nepieciešamie resursi, pēc nepieciešamības detalizēto tehnisko risinājumu izstrādāšana, darba rasējumu izstrāde, izpilddokumentācijas noformēšanas izmaksas, būvlaukuma ierīkošanas un uzturēšanas izmaksas, darba aizsardzības izmaksas, nodokļi un citas līguma pilnīgai un kvalitatīvai realizācijai nepieciešamās izmaksas.
27.2. Finanšu piedāvājuma veidnēs norādītās darba samaksas stundas likmes Uzņēmējs nedrīkstēs paaugstināt visā vispārīgās vienošanās darbības laikā. Lokālajās tāmēs nenorādītiem būvizstrādājumiem/ būvmateriāliem katra realizējamā objekta ietvaros, Pasūtītājs izvērtēs Uzņēmēja piedāvātās izmaksas. Ja Pasūtītāja ieskatā cena tiks atzīta augstāka par tā brīža vidējām mazumtirdzniecības tirgus cenām, Pasūtītājam ir tiesības prasīt Uzņēmējam izstrādāt izmaksu kalkulācijas veidlapu (LBN 501-17, 10. pielikums). 
27.3. Ja lokālajās tāmēs nenorādītās laika normas c/h katra realizējamā objekta ietvaros Pasūtītāja ieskatā tiks atzītas par nepamatotām, Pasūtītājam ir tiesības prasīt Uzņēmējam izstrādāt izmaksu kalkulācijas veidlapu (LBN 501-17, 10. pielikums..
27.4. Tāmes parakstītas un ieskenētas MS Excel formātā  jāiesūta  Pasūtītājam uz norādītajām e-pasta adresēm.  Elektroniski parakstītas tāmes MS Excel formātā, saglabājot aprēķinu formulas, jāiesūta uz Pasūtītāja norādītajām e-pasta adresēm.
27.5. Pirms darbu uzsākšanas, izstrādājot lokālās tāmes, jāizceno visas darba uzdevumā iekļautās pozīcijas un apjomi. Uzņēmējam bez saskaņošanas ar Pasūtītāju nav pieļaujama jaunu pozīciju un apjomu iekļaušana tāmē, kā arī esošo ignorēšana vai mainīšana.
27.6. To darbu un saistību izmaksas, par ko projektā nav paredzēta atsevišķa samaksa (kas nav iekļauti būvdarbu sarakstā kā atsevišķas pozīcijas), Uzņēmējs iekļauj izcenojamo darbu cenā, proporcionāli to saistībai ar attiecīgo darbu (pozīciju).
27.7. Ja darba uzdevumā ir standarta vai kāda cita norāde uz specifisku preču izcelsmi, īpašu procesu, tad Uzņēmējs piedāvājumā var piedāvāt un norādīt ekvivalentu atbilstību ekvivalentiem standartiem, kas atbilst darba uzdevumā prasībām un parametriem un nodrošina prasīto darbību.
27.8. Darba uzdevumā konkrēti norādītiem materiāliem, iekārtām, būvizstrādājumiem var piedāvāt ekvivalentu, iepriekš saskaņojot to ar Pasūtītāju un par to iesniedzot būtisko tehniski parametru salīdzinājumu, ražotāja dokumentāciju vai kompetentas institūcijas izsniegtu apliecinājumu par pārbaudes rezultātiem.
27.9. Tāmes pozīcijas nedrīkst dzēst un veidot jaunas pozīcijas.  Ja nepieciešams, konkrēto Tāmes pozīciju var papildināt ar ierakstu „Uzņēmēja ekvivalents” norādot Uzņēmēja piedāvāto ekvivalentu.
27.10. Pēc Pasūtītāja pieprasījuma pirms būvdarbu uzsākšanas, Uzņēmēja  pienākums ir izstrādāt detalizētu darbu veikšanas projektu atbilstoši Ministru kabineta 2014. gada 2. septembra noteikumiem Nr.529 „Ēku būvnoteikumi” un darba aizsardzības plānu, atbilstoši Ministru kabineta 2003. gada 25. februāra noteikumiem Nr.92 „Darba aizsardzības prasības, veicot būvdarbus” un saskaņot tos ar Pasūtītāju (ja nepieciešams, arī ar būvuzraugu un autoruzraugu).
27.11. Būvdarbu rezultātā objektam nodarītie bojājumi vai arī citi zaudējumi, kas radušies Uzņēmēja darbības vai bezdarbības rezultātā, jānovērš par saviem līdzekļiem.
27.12. Uzņēmējam 5 (piecu) darba dienu laikā pirms darbu uzsākšanas Pasūtītājam būs jāiesniedz darbinieku saraksts, kuri veiks darbus konkrētajā objektā.
27.13. Uzņēmēja pienākums ir būvniecības laikā apmaksāt visus izmantotos komunālos pakalpojumus (elektroenerģija, ūdens un kanalizācija, apkure).
27.14. Uzņēmēja atbildība ir paredzēt finanšu piedāvājumā visas izmaksas, saistītas ar būvlaukuma ierīkošanu un uzturēšanu, tajā skaitā, bet ne tikai, gājēju tuneļi uz ietvēm, ielas izmantošanas nomas maksas, pilna laika apsardze, pagaidu inženiertīkli, apgaismojums, apsilde un norobežojošie materiāli darbu veikšanai ziemas periodā, sastatņu norobežošanu ar necaurredzamu aizsargmateriālu, darba drošības inventāra nodrošināšanu katram darbiniekam.
Pielikumi: 
1. Darba uzdevums;
2. Kvalitātes kontroles sistēmas vadlīnijas (KKS);
3. Rasējumu saraksts;
4. Materiāla apstiprināšanas formas paraugs (MAF);
5. Materiālu apstiprināšanas formas saraksts;
6. Kvalitātes kontroles akts (KKA);
7. Detalizācijas saraksts;
8. Defektu saraksts;
9. Kvalitātes kontroles aktu saraksts;
10. Pārbaudes pieprasījums;
11. Fakta konstatācijas akts;
12. Fakta konstatācijas aktu saraksts;
13. Darba veikšanas projektu saraksts;
14. Defektu akts;
15. Defektu akta saraksts;
16. Darba aizsardzības prasības Uzņēmējiem veicot būvdarbus;
17. Apsaimniekošanas informācijas anketa;
18. BIM prasības;
19. Apdrošināšanas prasības attīstības projektiem;
20. Apdrošināšanas prasības uzturēšanas projektiem;
21. Līguma izmaiņas PIL 61.p.3d.1.p. ietvaros.

